Šhara
Koordinātas: 43°00′02″N 43°06′44″E﻿ / ﻿43.0006°N 43.1122°E﻿ / 43.0006; 43.1122 Šhara (gruzīnu: შხარა, krievu: Шхара, karačaju un balkāru: ушхара) ir trešā augstākā virsotne Kaukāzā un augstākā Gruzijas virsotne. Atrodas uz Gruzijas (Svanetijas) — Krievijas (Kabardas-Balkārijas) robežas, apmēram 90 kilometrus uz ziemeļiem no Kutaisi. Šhara ir daļa no 12 kilometrus garās Bezengijas sienas kalnu masīva. Pirmā dokumentētā uzkāpšana Šharā notika 1888. gadā un to paveica britu-šveiciešu ekspedīcija.